OpenLLM-France/wikimedia huggingface dataset:
# Laniisoma

Laniisoma és un gènere d'ocells de la família dels titírids (Tityridae).

## Taxonomia

Segons la Classificació del Congrés Ornitològic Internacional (versió 12.2, 2022) aquest gènere està format per dues espècies:
* Laniisoma buckleyi - ploranera andina.
* Laniisoma elegans - ploranera elegant.

## Referències

* 1 2 «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 455. ISBN 978-84-16728-37-4.
# Cercopitec de Campbell

El cercopitec de Campbell (Cercopithecus campbelli) és una espècie de primat de la família dels cercopitècids. Viu a la Costa d'Ivori, Gàmbia, Ghana, Guinea, Guinea-Bissau, Libèria, el Senegal i Sierra Leone.
Estudis realitzats el 2009 suggeriren que aquesta espècie té una de les formes més avançades de comunicació animal, amb una sintaxi rudimentària.

## Referències

* ↑ Oates, J. F., Gippoliti, S. i Groves, C. P. Cercopithecus campbelli. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
* ↑ Rudiments of Language Discovered in Monkeys
* ↑ Karim Ouattara, Alban Lemasson i Klaus Zuberbühler (2009), "Campbell's Monkeys Use Affixation to Alter Call Meaning", PLoS ONE 4 (11): e7808, doi:10.1371/journal.pone.0007808, <http://www.plosone.org/article/info:doi%2F10.1371%2Fjournal.pone.0007808>
* ↑ Karim Ouattaraa, Alban Lemassona i Klaus Zuberbühler (22-12-2009), "Campbell's monkeys concatenate vocalizations into context-specific call sequences", PNAS 106 (51): 22026–22031, doi:10.1073/pnas.0908118106, <http://www.pnas.org/content/early/2009/12/08/0908118106.abstract>
# Kótovo (Bélgorod)

* Per a altres significats, vegeu «Kótovo».
Kótovo - Котово (rus) - és un poble de l'óblast de Bélgorod, a Rússia. El 2010 tenia 944 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# La nación clandestina

La nación clandestina és una pel·lícula dirigida pel director bolivià Jorge Sanjinés estrenada el 1989. La pel·lícula es basa en la transculturació del seu poble. S'entén per transculturació les permutacions, préstecs i interaccions possibles entre dues cultures, però també el vincle jeràrquic que s'estableix entre una cultura forana, invasora, conqueridora, que devora a la cultura nadiua, conquistada i dominada.
El títol La nación clandestina fa referència a la relació asimètrica entre una cultura dominant majoritària i una altra oprimida minoritària, encarnades, respectivament, en els mons urbà i rural. Dues nacions convivint simultàniament en tensió, en conflicte permanent en el mateix país. Dues nacions asimètricament vinculades i reunides a la força. Una d'elles assumeix un lloc visible, hegemònic, totalitzant i opressor. L'altra és en el seu contracara: ocupa una posició invisible, oculta, oprimida i clandestina.

## Argument

Sebastián Mamani, un pagès d'origen aimara, que havia estat expulsat de la seva comunitat, hi torna per a dansar fins a morir. La comunitat pagesa, de la qual ha estat expulsat anys enrere per haver-la traït, l'ha condemnat a l'exili sota amenaça de mort si torna a presentar-s'hi. Durant el temps que ha viscut a la ciutat, s'ha vist confrontat amb la dura realitat d'haver de viure aïllat del seu grup social. A la ciutat de La Paz era discriminat pel seu color de pell i la seva condició d'indi. En comprendre que la seva existència individual només té sentit en la convivència amb els altres, intenta reivindicar-se i aconseguir la integració encara a costa del seu sacrifici. Per tal motiu, Sebastián decideix ballar fins a morir la dansa del Tata Dansaire (mescla de diable i sant simultàniament), un antiquíssim ritu amb el qual espera reparar els danys que ha causat a la seva comunitat, i, al mateix temps, alliberar-se de la seva càrrega com a individu. El ball conclou així igual que el film amb la mort de l'executant, exhaust per l'esforç realitzat, sota una vestimenta multicolor i una pesada màscara de diable.

## Repartiment

* Reynaldo Yujra
* Delfina Mamani
* Orlando Huanca
* Roque Salgado
* Julia Baltazar
* Willy Pérez
* Percy Brun
* Víctor Condori
* Luis Severich
* Zulema Bustamante
* Juan Carlos Calcina
* Félix Quisbert
* Tatiana Mancilla
* Luis Gonzales
* Arminda Mérida
* Eduardo Martínez
* Edwin Pimell

## Premis

La pel·lícula va guanyar la Conquilla d'Or al Festival Internacional de Cinema de Sant Sebastià 1989, compartida amb Homer and Eddie, i el premi Glauber Rocha al Festival Internacional del Nou Cinema Llatinoamericà de l'Havana del 1989.

## Referències

* ↑ La imposibilidad mestiza en La nación clandestina. Construcciones emblemáticas en el cine de Jorge Sanjinés, per Alber Quispe Escobar
* ↑ Notas sobre "La nación clandestina", Programa Ibermedia
* ↑ La nación clandestina (1989) | Anhelo de renacer y redimirse, frombolivia.com
* ↑ Retrospectiva a Jorge Sanjinés: ‘La nación clandestina’ (1989, Bolívia), americat.barcelona
* ↑ Premis del 1989 al web del Festival de Sant Sebastià

## Enllaços externs

* La nación clandestina a Internet Archive
# Kevin Boulogne

Kevin Boulogne, nascut el 19 de març de 1986 a Liborna (Gironda), és un jugador de rugbi a 15 francès de la USAP (1,75 m el 74 kg). Va ser internacional sub-18 francesa i no inclou el pol de Marcoussis en 2003 després de la seva integració en el grup de professionals del Castres Olympique.

## Carrera

* 1992 - 2001 : Hagondange
* 2001 - 2006 : Castres Olympique
* 2006 - 2010: Sporting Club Albigeois
* 2010 -...: USAP

### Palmarès

* Selecció de França - 18: Campió d'Europa

## Enllaços externs

* (francès) Profil du joueur par lequipe.fr
* (francès) Statistiques par itsrugby.fr
* (francès) LES BLEUS SEVENS, site de l'Equipe de France de Rugby à 7 Arxivat 2011-02-21 a Wayback Machine.
# Kévin Gameiro

Kévin Gameiro (Senlis, 9 de maig del 1987) és un futbolista professional francès que juga pel Racing Strasbourg. Juga com a davanter, i la seva influència es pot estendre als extrems i a l'espai buit de darrere del davanter centre. Gameiro és descrit com un "un jugador ràpid, enèrgic, i amb bona capacitat de regat", que compensa el seu cos relativament lleuger.

## Trajectòria esportiva

El 14 de maig de 2014, va jugar com a suplent la final de l'Europa League que el Sevilla va guanyar al Benfica a Torí.
L'11 d'agost de 2015 va jugar com a titular, i va marcar un gol de penal al partit de la Supercopa d'Europa 2015, a Tbilisi, en què el Sevilla va perdre contra el FC Barcelona per 4 a 5.
El maig de 2016 va disputar com a titular el partit que va fer que el Sevilla guanyés la seva cinquena Lliga Europa, tercera consecutiva, a Sankt Jakob-Park, contra el Liverpool FC (3 a 1 pels sevillistes). Gameiro va marcar el gol de l'empat sevillista, que va permetre posteriorment remuntar la final.
La temporada 2016-17 va fitxar per l'Atlètic de Madrid per un cost de 35 milions d'euros, on va marcar 28 gols en 82 partits per al club madrileny. L'any 2018 va fitxar pel València CF de La Liga. A Mestalla va guanyar la Copa del Rei 2018-19 contra el FC Barcelona, on va marcar un gol decisiu a la final per imposar-se 1-2 contra el club blaugrana
Actualment Kevin Gameiro juga al Racing Strasbourg club on va començar la seva carrera com a futbolista professional.

## Palmarès
### Paris Saint-Germain

* 1 Lliga francesa: 2012-13

### Sevilla FC

* 3 Lliga Europa de la UEFA: 2013-14, 2014-15 i 2015-16

### Atlético de Madrid

* 1 Lliga Europa de la UEFA: 2017-18.

### València CF

* 1 Copa del Rei: 2018-19.

## Referències

* ↑ «Tottenham eye move for Lorient striker Kevin Gameiro» (en francès). IMScouting, 21-09-2010 [Consulta: 24 febrer 2011]. Arxivat 2011-06-23 a Wayback Machine. «Còpia arxivada». Arxivat de l'original el 2011-06-23. [Consulta: 19 juny 2011].
* ↑ «El Sevilla se proclama campeón de la Europa League» (en castellà). La Vanguardia, 14-05-2014. [Consulta: 15 maig 2014].
* ↑ «Pedro le regala la Supercopa de Europa al Barça» (en castellà). diari Sport, 11-08-2015. [Consulta: 11 agost 2015].
* ↑ Blanco, Jordi. «El Sevilla gana su quinta Europa League aplastando al Liverpool» (en castellà). diari Sport, 18-05-2016. [Consulta: 21 maig 2016].
* ↑ «El Valencia anuncia la contratación de Kevin Gameiro» (en castellà). , 12-08-2018 [Consulta: 20 agost 2018].

## Enllaços externs

* Perfil de Kevin Gameiro a fclweb.fr (anglès)
* Kévin Gameiro, Estadístiques a la lliga francesa a LFP.fr (francès)
# Khisor

Khisor (Khasor) són unes muntanyes del Pakistan a la regió de Dera Ismail Khan al Panjab (Pakistan) també conegudes com a Rattah Roh o en anglès Red Hills (Muntanyes Roges). L'Indus rega la seva part oriental durant 40 km, des d'Isa Khel a Chura, després de lo qual les muntanyes s'orienten lleugerament a l'oest i van paral·leles a les Shaikh Budin Hills, de les que estan separades per la vall de Paniala amb una amplada mitjana de 8 km, fins a acabar a Paniala a uns 26 km de l'Indus.
Hi ha considerables ruïnes de dues fortaleses hindús, una a uns 14 km al sud del riu Kurram i l'altra al costat del poble de Bilot, anomenades totes dues Kafir Kot (Fort dels Infidels). A Bilot hi ha un santuari d'un santó sàyyid, els descendents del qual, els Makhdum de Bilot, van heretar la condició de santedat.
Hi ha alguns torrents, destacant el de Garoba a prop de Kirri Khisor, que permetien alguns cultius limitats. La llargada total és de 80 km i l'amplada d'uns 9 o 10 km. L'altura varia entre 600 i 1.100 metres.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# La Mortuacienne

La Mortuacienne és una marca de refrescos francesa. Ha estat produïda per la casa Rième, amb la fàbrica a Morteau, al departament del Doubs, des de la creació d'una llimonada artesanal l'any 1921 per Marcel-Alcide Rième.
La Mortuacienne es comercialitza a l'Estat francès, amb una important presència a la seva regió d'origen, el Franc Comtat, tot i que també es comercialitza internacionalment. Destaca per la seva ampolla de vidre gravada amb l'escut d'armes de la casa i un tap mecànic, així com per la seva recepta, que s'ha mantingut inalterada durant un segle, menys dolça i més àcida que altres gasoses.

## Referències

* ↑ Bertrand JOLIOT «A Morteau, Rième fête ses cent ans d'existence, et c'est forcément pétillant !». L'EST républicain, 02-06-2021.
* ↑ «La Mortuacienne de Rième, la boisson artisanale de l'été made in Franche-Comté». maCommune.info, 23-01-2019. [Consulta: 8 juliol 2022].
# Kokxe

Kokxe és el cim més alt de l'altiplà de Kokxetau

## Ubicació geogràfica

Està situada al nord de l'Altiplà de Kokxetau. A oest es troba envoltat pel Kixi Xabakhti, l'Ulken Xabakhti al nord i el llac Burabai a l'est. L'altura absoluta és de 947 m, altitud relativa 600-700 m.

## Superfície terrestre i geologia

El granit es compon de roques intrusives. Les pendents rectilínies estan exposades a la tectònica i més vulnerables a les accions d'erosió i denudació. A causa d'això, les escultures i coves de pedra es van crear de forma magnífica.

## Plantes

En els vessants creixen pins, bedolls, diversos arbustos i diverses praderies.. Ideal per als turistes que visiten les muntanyes i gaudeixen d'un entorn pintoresc. Al peu del sud, es troba el sanatori Okzhetpe.
# Kenesa

La kenesa (en hebreu: בית כנסת) és el lloc de culte i reunió dels caraïtes, les persones que professen el judaisme i segueixen només la Bíblia hebrea, (l'Antic Testament) al contrari que els jueus talmudistes, que segueixen el Talmud de Babilònia. Per regla general, les keneses són molt semblades a les sinagogues. La seva principal diferència consisteix en el fet que les keneses s'orienten respecte a un eix nord-sud. L'entrada està situada al nord, i des d'ella s'accedeix a un vestíbul. Des del vestíbul s'accedeix a una sala amb bancs, que està dividida en dos pisos, situant-se les dones en la planta superior, amagades dels homes que es troben en la planta baixa. La següent sala és el lloc de culte, a on homes i nens resen en una postura de postració. En l'extrem sud de la kenesa, està situat l'altar (hekhal).

## Referències

* ↑ Estudiante turco en España; Turquistán: Los caraítas, 2 de Desembre de 2011 (Última consulta: 3 de Juny de 2012).
* ↑ (2006) Album Karaite kenassas in Eupatoria and other kenassas of the world, ed. por V. V. Mireyev, Simferòpol, 2006 / Альбом "Комплекс караимских кенасс в Евпатории и другие кенассы в мире, ред. В. В. Миpеев, Cимферополь.
# La Baconnière

La Baconnière és un municipi francès, situat al departament de Mayenne i a la regió del País del Loira.
# L'Alzina d'Alinyà

L'Alzina d'Alinyà és un nucli de població del municipi de Fígols i Alinyà, a l'Alt Urgell. L'any 2019 tenia 20 habitants i és situat a 1.365 metres d'altitud en un coster sota el serrat del Prat de l'Anca, entre el torrent de l'Alzina i el torrent d'Alinyà, que conflueixen. Damunt el torrent de l'Alzina hi ha un pont de pedra d'un sol ull. El poble es troba a la vora del camí d'Alinyà a la Vansa. En destaca especialment l'església de Sant Bernabé, romànica, amb nombroses modificacions d'època moderna.
Dins d'aquest, es poden trobar dos barris ben diferenciats: la Plaça (l'Alzina) o la Raval (part superior).

## Situació

Al nord limita amb la Vansa, a l'est amb Coll de Nargó, a l'oest amb Tuixén i al sud amb el Port del Comte.
| Montan de Tost i Organyà | Sisquer | Ossera i Tuixent |
| Fígols i Coll de Nargó | | La Coma |
| Alinyà | Odèn | Canalda i Sant Llorenç de Morunys |

## Festa Major

La festa Major de l'Alzina d'Alinyà coincideix amb la fi de la d'Alinyà. Comença, aproximadament pels voltants del dia 15 d'agost, a la plaça de l'Alzina, on es troba el bar que l'Associació de Festes de la Vall d'Alinyà ha muntat per celebrar la festa major, així com l'escenari.
S'hi fan diferents actes com:
* Caminada Popular de l'Alzina: cada any s'escull un lloc proper al poble per fer la caminada. L'any 2015 ha assolit la seva desena edició.
* Sopar de Germanor a la plaça de l'Alzina: habitualment després del sopar es fa un ball per part d'alguna banda musical propera al municipi.
* Missa i ofrena a l'església de Sant Bernabé, patró de l'Alzina d'Alinyà: seguidament també s'organitza un ball de tarda i s'ofereix als assistents coca i xocolata per celebrar el dia oficial de la festa major, el 15 d'agost.
* L'arengada de l'Alzina: berenar que se celebra l'últim dia de la festa major per marcar el punt final a la festa major d'agost. I per acabar, el ball amb l'orquestra de torn.
* A vegades s'han organitzat jocs i/o gimcanes pels més petits, ja que ells també gaudeixen de la festa major de l'Alzina.
* Ocasionalment s'ha gaudit amb l'espectacle per part d'un discjòquei que ha amenitzat la festa major, acabats els balls de tarda i nit habituals.

## Restaurants

Per anar a menjar hem de baixar cap a Alinyà que es troba a 8 km de l'Alzina d'Alinyà. A Llobera hi trobem el restaurant "Ca la Lluïsa del Peretó” i abaix a Alinyà hi trobem el restaurant “Cal Celso”. Als dos restaurants es menja molt bé i el menjar és casolà.

## Referències

* ↑ GGCC, Fígols i Alinyà: L'Alzina.
# KmPlot

KmPlot és un programa informàtic lliure que permet traçar funcions matemàtiques per aprendre les relacions entre aquestes i la seva representació gràfica en un sistema de coordenades. Forma part del paquet educatiu Kdeedu de l'entorn de finestres KDE i es distribueix sota la llicència GNU. Inclou un potent processador i permet traçar diferents funcions de forma simultània i combinar els seus elements per construir noves funcions.
KmPlot admet funcions amb paràmetres i funcions amb coordenades polars. Té diverses opcions de quadrícula disponibles. Els traçats es poden imprimir de forma molt precisa i correctament escalats. A més, proporciona algunes característiques numèriques i visuals com:.
* Omplir i calcular l'àrea entre el gràfic i el primer eix.
* Trobar els valors màxim i mínim.
* Canviar paràmetres de la funció dinàmicament.
* Dibuixar funcions derivades i integrals.

## Referències

* ↑ Klaus-Dieter Möller. «El manual de KmPlot», 2000. [Consulta: 7 octubre 2010].
* ↑ Troy Unrau: The Road to KDE 4: Kalzium and KmPlot a KDE.org, 29 de gener de 2007

## Enllaços externs

* Pàgina oficial de Kmplot
# Knaphoscheid

Knaphoscheid (en luxemburguès: Knapphouschent; en alemany: Knaphoscheid) és una vila i capital de la comuna d'Eschweiler situada al districte de Diekirch del cantó de Wiltz. Està a uns 46km de distància de la ciutat de Luxemburg.

## Referències

* ↑ «Knaphoscheid». [Consulta: 2 octubre 2015].
# Lanaja

Lanaja és un municipi aragonès situat a la província d'Osca i enquadrat a la comarca del Monegres. Es troba al nord de la depressió de l'Ebre, al costat del barranc de los Paúles, afluent del Flumen, a 369 msnm.
# Lanaria lanata

Lanaria lanata és l'única espècie de planta amb flors del gènere monotípic Lanaria, dins la família de les lanariàcies (Lanariaceae), també monotípica. És una planta nativa de Sud-àfrica, concretament de la zona del Cap.

## Descripció

Són plantes herbàcies vivaces amb rizomes que poden atènyer fins a 80 cm d'altura, les fulles surten d'una roseta basal, són glabres, linears, dentades i amb venació paral·lela. Les flors són petites i s'agrupen en inflorescències molt piloses, tenen sis tèpals soldats a la base i d'un color que va de malva molt clar a porpra, l'androceu és format per sis estams, al gineceu l'Ovari (botànica) és ínfer, amb tres lòculs amb dos òvuls per carpel. El fruit és una càpsula amb una única llavor de color negre per lòcul.

## Taxonomia

Aquest tàxon va ser publicat per primer cop l'any 1753 al primer volum de l'obra Species Plantarum de Carl von Linné (1707-1778), sota el nom de Hyacinthus lanatus. Posteriorment, el botànic belga Théophile Alexis Durand (1855-1912) i el suís Hans Schinz (1858-1941) van corregir el gènere i el van publicar com a Lanaria lanata al cinquè volum de l'obra Conspectus Florae Africae l'any 1895.

## Referències

* ↑ «Lanaria» (en anglès). Plants of the World Online. Royal Botanic Gardens. Kew. [Consulta: 11 febrer 2024].
* ↑ «Lanariaceae» (en anglès). Plants of the World Online. Royal Botanic Gardens. Kew. [Consulta: 11 febrer 2024].
* ↑ «Lanaria lanata» (en anglès). Plants of the World Online. Royal Botanic Gardens. Kew. [Consulta: 11 febrer 2024].
* ↑ Rudall, 1998, p. 340.
* ↑ «Lanaria lanata» (en anglès). South African National Biodiversity Institute, 01-07-2020. [Consulta: 16 febrer 2024].
* ↑ «Hyacinthus lanatus L.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 11 febrer 2024].
* ↑ Linné, 1753, p. 318.
* ↑ «Lanaria lanata (L.) T.Durand & Schinz» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 11 febrer 2024].
* ↑ Durand i Schinz, 1895, p. 239.

## Bibliografia

* Rudall, P. J. «Lanariaceae» (en anglès). The Families and Genera of Vascular Plants, vol. III, 1998, pàg. 340-342.
* von Linné, Carl. Species plantarum, exhibentes plantas rite cognitas ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas (en llatí). Estocolm: Laurentius Salvius, 1753.
* Durand, Théophile Alexis; Schinz, Hans. Conspectus Florae Africae (en llatí, francès), 1895.
# Lake Arthur (Louisiana)

Lake Arthur és una població dels Estats Units a l'estat de Louisiana. Segons el cens del 2000 tenia 3.007 habitants.

## Demografia

Segons el cens del 2000, Lake Arthur tenia 3.007 habitants, 1.192 habitatges, i 803 famílies. La densitat de població era de 627,6 habitants/km².
Dels 1.192 habitatges en un 32,5% hi vivien nens de menys de 18 anys, en un 48% hi vivien parelles casades, en un 15,5% dones solteres, i en un 32,6% no eren unitats familiars. En el 28,2% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,6% tenia menys de 18 anys, un 10,1% entre 18 i 24, un 26% entre 25 i 44, un 21,3% de 45 a 60 i un 15% 65 anys o més.
L'edat mediana era de 36 anys. Per cada 100 dones de 18 o més anys hi havia 83,9 homes.
La renda mediana per habitatge era de 24.898 $ i la renda mediana per família de 32.800 $. Els homes tenien una renda mediana de 25.294 $ mentre que les dones 19.219 $. La renda per capita de la població era de 12.663 $. Entorn del 16,7% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Arthur». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Lake Arthur». American Fact Finder. Oficina del Cens dels Estats Units, 12-01-2010.
# Lars van der Haar

Lars van der Haar (Woudenberg, província d'Utrecht, 23 de juliol de 1991) és un ciclista neerlandès que competeix professionalment des del 2013. Actualment milita a l'equip Telenet-Fidea Lions. S'ha especialitzat en el ciclocròs on ha guanyat diverses medalles als Campionats del món.

## Palmarès en ciclocròs

* 2010-2011
** Campió del món sub-23 en ciclocròs
** Campió d'Europa sub-23 en ciclocròs
** Campió dels Països Baixos sub-23 en ciclocròs
** 1r a la Copa del món de ciclocròs sub-23
** 1r al Trofeu GvA sub-23
* 2011-2012
** Campió del món sub-23 en ciclocròs
** Campió d'Europa sub-23 en ciclocròs
** Campió dels Països Baixos sub-23 en ciclocròs
** 1r a la Copa del món de ciclocròs sub-23
** 1r al Superprestige sub-23
** 1r al Trofeu GvA sub-23
* 2012-2013
** Campió dels Països Baixos en ciclocròs
* 2013-2014
** Campió dels Països Baixos en ciclocròs
** 1r a la Copa del món de ciclocròs
* 2015-2016
** Campió d'Europa en ciclocròs
* 2021-2022
** Campió d'Europa en ciclocròs
** Campió dels Països Baixos en ciclocròs

## Palmarès en ruta

* 2012
** Vencedor d'una etapa al Tour Nivernais Morvan
* 2014
** Vencedor d'una etapa a la Volta a l'Alta Àustria

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# La Nova Revista

«La Nova Revista» té aquests significats:
* La Nova Revista: publicada a Barcelona els anys 1927-1929. Vegeu La Nova Revista (1927-1929).
* La Nova Revista: publicada a Mèxic pels catalans exiliats entre 1955 i 1958. Vegeu La Nova Revista (1955-1958).
Per la seva similitud en el nom, no s'ha de confondre amb:
# Lebiaji Ostrov

Lebiaji Ostrov - Лебяжий Остров (rus) és un possiólok del krai de Krasnodar, a Rússia. Es troba al liman Lebiaji del riu Beissug, a 12 km al nord-oest de Briukhovétskaia i a 93 km al nord de Krasnodar, la capital.
Pertany al municipi de Txepíguinskaia.
# Lebiaji (Krasnodar)

* Per a altres significats, vegeu «Lebiaji».
Lebiaji - Лебяжий (rus) - és un khútor del krai de Krasnodar, a Rússia. Es troba a 7 km al nord-est de Gulkévitxi i a 145 km al nord-est de Krasnodar.
Pertany a la ciutat de Gulkévitxi.